पाल्पा जिल्ला फुटबल संघको अध्यक्षमा राणा
पाल्पा जिल्ला फुटबल संघको अध्यक्षमा प्रणयविक्रम राणा विजयी भएका छन् । शुक्रबार भएको निर्वाचनमा निकतम् प्रतिद्वन्द्वी मनोहर थापालाई ६ मतले पराजित गर्दै राणा विजयी भएका हुन् ।
पाल्पा — पाल्पा जिल्ला फुटबल संघको अध्यक्षमा प्रणयविक्रम राणा विजयी भएका छन् । शुक्रबार भएको निर्वाचनमा निकतम् प्रतिद्वन्द्वी मनोहर थापालाई ६ मतले पराजित गर्दै राणा विजयी भएका हुन् ।१५ मत रहेको पाल्पा जिल्ला फुटबल संघमा राणाले ९ मत प्राप्त गरे । थापाले ५ मत पाए भने एक मत बदर भएको छ । उपाध्यक्षमा मनोजमान लिगल, प्रज्वल उदय, कृष्ण सारु मगरले समान नौ मत पाए । निकटतम् अच्युत खनालले ६ मत पाए । महिला सदस्यमा युकी गाहा विजय भइन् । सदस्यहरुमा अनिष श्रेष्ठ, दिपेन्द्र खनाल, कृष्णबहादुर बाकाबल, सुलभ कार्की, सुरज सारु, हरिबहादुर ज्ञवाली, दलबहादुर रास्कोटी, युवराज चिदी, अमृतबहादुर राना, सुजन थापा बिजयी भए । सदस्य सबैले समान ९ मत पाए । नवनिर्वाचित अध्यक्ष राणाले फुटबलको विकासका लागि काम गर्ने प्रतिबद्धता जनाए । उनले खेलाडी उत्पादन, प्रतियोगिता आयोजनाका साथै खेलकुद सामग्री संकलनमा जोड दिने भए । संघमा आर्थिक अवस्था कमजोर भएकाले यसतर्फ पनि आफ्नो ध्यान पुग्ने बताए ।